ຍີ່ປຸ່ນຈະກົດດັນເອົາອໍານາດ ໃນການດໍາເນີນຄະດີ ທະຫານອາເມຣິກັນ ຢູ່ໂອກີນາວາ ຫລາຍຂຶ້ນ
ອາ​ຊະ​ຍາ​ກໍາ​ທີ່​ໄດ້​ກໍ່​ຂຶ້ນ​ ໂດຍ​ທະຫານ​ສະຫະລັ​ດ ​ໃນ​ຍີ່ປຸ່ນ​ນັ້ນ ​ແມ່ນ​ໄດ້ສ້າງ​ຄວາມ​ໂກດ​ແຄ້ນ​ ໃຫ້ພວກພວກ​ມະຫາຊົນ​ຍີ່ປຸ່ນ​ຢ່າງ​ໃຫຍ່.
ລັດຖະມົນຕີຕ່າງປະເທດຍີ່ປຸ່ນໄດ້ໃຫ້ຄໍາໝັ້ນສັນຍາວ່າ ໂຕກຽວຈະກົດດັນສະຫະລັດ ໃຫ້ ມອບອໍານາດເພີ່ມຕື່ມໃຫ້ແກ່ພວກເຈົ້າໜ້າທີ່ຍີ່ປຸ່ນ ໃນການດໍາເນີນຄະດີກ່ຽວກັບຂໍ້ຫາກໍ່ ອາຊະຍາກໍາໂດຍກໍາລັງທະຫານສະຫະລັດຢູ່ ເກາະໂອກິນາວານັ້ນ ທ່ານ Koichiro Gemba ໄດ້ຮັບປາກເມື່ອວັນເສົາວານນີ້ຢູ່ໃນກອງປະຊຸມກັບຜູ້ວ່າການ ເກາະໂອກິນາວາ ທ່ານ Hirokazu Nakaima ທ່ານ Gemba ກ່າວວ່າ ທ່ານຈະກະທໍາທຸກຢ່າງທີ່ເປັນໄປໄດ້ເພື່ອເກ້ຍ ກ່ອມໃຫ້ສະຫະລັດ ທໍາການປ່ຽນແປງຫລາຍຂຶ້ນ ຕໍ່ຂໍ້ຕົກລົງອັນນຶ່ງ ທີ່ໃຫ້ ສະຫະລັດມີອໍານາດໃນການດໍາເນີນ ຄະດີໃນເບື້ອງຕົ້ນ ຕໍ່ທະຫານແລະຄອບຄົວຂອງພວກເຂົາເຈົ້າທີ່ຖືກກ່າວຫາວ່າກໍ່ອາຊະຍາ ກໍາຢູ່ໃນດິນແດນຍີ່ປຸ່ນນັ້ນ ທ່ານຜູ້ວ່າເກາະໂອກິນາວາ Nakaima ກ່າວວ່າ ທ່ານດີໃຈໃນຄວາມພະຍາຍາມຂອງຍີ່ປຸ່ນ ເພື່ອດັດແປງຂໍ້ຕົກລົງດັ່ງກ່າວເພີ່ມຕື່ມ ອາຊະຍາກໍາທີ່ໄດ້ກໍ່ຂຶ້ນໂດຍທະຫານສະຫະລັດໃນຍີ່ປຸ່ນນັ້ນ ແມ່ນໄດ້ສ້າງ ຄວາມໂກດແຄ້ນ ໃນພວກມະຫາຊົນຍີ່ປຸ່ນຢ່າງໃຫຍ່ ບວກກັບການຊັກຊ້າໃນການມອບສົ່ງຜູ້ຕ້ອງສົງໃສຕໍ່ໃຫ້ ພວກເຈົ້າໜ້າທີ່ຍີ່ປຸ່ນ ແລະການລົງ ໂທດຕ່າງໆ ທີ່ເຫັນວ່າເບົາເກີນໄປນັ້ນ